Natten mellom 6. og 7. oktober 1943 deltok Pevik i et mislykket forsøk på å likvidere Henry Oliver Rinnan utenfor Landstadsvei 1, der Rinnan bodde i andre etasje. Den norske legasjon i Stockholm hadde besluttet at Rinnan måtte uskadeliggjøres. Planen var å bortføre ham til en hytte i Sverige, forhøre og likvidere ham. Ole Halvorsen ble utnevnt til leder for oppdraget, med Pevik og Knud Brodtkorb Danielssen som kjentmenn.